
                 REPUBLIKA HRVATSKA                               

KOPRIVNIČKO-KRIŽEVAČKA ŽUPANIJA

               OPĆINA PODRAVSKE SESVETE                                      

                OPĆINSKI NAČELNIK

KLASA: 100-04/23-02/01
URBROJ: 2137-24-01-23-1
Podravske Sesvete, 11. siječnja 2023.

 



Na temelju Odluke o financiranju Ministarstva rada, mirovinskog sustava, obitelji i socijalne politike, KLASA: 983-01/22-01/13, URBROJ: 524-07-02-01-01/3-22-30, od 23. studenog 2022. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020. „Zaželi – program zapošljavanja žena – faza III“, Kodni broj: UP.02.1.1.16 i članka 42. Statuta Općine Podravske Sesvete („Službeni glasnik Koprivničko-križevačke županije” broj 5/13., 4/18., 12/18, 11/20 i 4/21), općinski načelnik Općine Podravske Sesvete objavljuje 

O G L A S
za prijam u radni odnos na određeno vrijeme

 u sklopu projekta „Pomoć je moć 2”



Općina Podravske Sesvete raspisuje oglas za prijem u radni odnos na određeno vrijeme za obavljanje poslova u sklopu projekta „Pomoć je moć 2“: 

Naziv radnog mjesta:

Radnik/ca za pomoć u kući starijim osobama i osobama u nepovoljnom položaju.
Uvjeti:

U radni odnos primamo nezaposlene žene s najviše završenim srednjoškolskim obrazovanjem, koje su prijavljene u evidenciju nezaposlenih Hrvatskog zavoda za zapošljavanje. U obzir će se uzeti prijave osoba koje imaju prebivalište na području Koprivničko-križevačke županije s naglaskom na žene starije od 50 godina, osobe s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice. Zaposlene žene će u sklopu projekta pružati pomoć i brigu za osobe starije životne dobi (iznad 65 godina), a koje žive na području općine Podravske Sesvete. 
Opis poslova: skrb o starijim osobama i osobama u nepovoljnom položaju u njihovom domu / kući što podrazumijeva:
· pomoć u kupovini i dostavi namirnica,
· pomoć u pripremi obroka u kućanstvu korisnika,
· pomoć u održavanju čistoće stambenog prostora korisnika,
· pomoć pri oblačenju i svlačenju,

· briga o higijeni,
· pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.),
· pomoć u socijalnoj integraciji, pružanje podrške korisniku kroz razgovore i druženje te
· uključivanje u društvo, pratnju i pomoć u raznim društvenim aktivnostima.

Podrazumijeva se rad na terenu. Sredstvo prijevoza je bicikl.

Vrsta zaposlenja:

Radni odnos na određeno vrijeme (6 mjeseci). Planirani početak rada je 01.02.2023.
Projekt „Pomoć je moć 2“ – program zapošljavanja žena u skladu je s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politike zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.
Plaća: 

U iznosu minimalne plaće u Republici Hrvatskoj (560,00 EUR neto)

Radno vrijeme: 

Puno radno vrijeme

Mjesto rada: 

Općina Podravske Sesvete
Raspored radnog vremena: 

Prijepodne 

Broj traženih radnica: 

4
Način prijave: 

Prijave se dostavljaju osobno ili poštom na adresu poslodavca: Općina Podravske Sesvete, Ivana Mažuranića 1, 48363 Podravske Sesvete, s naznakom Prijava na oglas u sklopu projekta „Pomoć ju moć 2“.

Kandidatkinje su u životopisu dužne naznačiti ako su pripadnice neke od ranjivih skupina te je potrebno dostaviti sljedeću dokumentaciju:
· Žene od 50 godina i više (osobna iskaznica)

· Osobe s invaliditetom (nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom)

· Žrtve trgovanja ljudima (uvjerenje / potvrda centra za socijalnu skrb iz koje je vidljivo da je pripadnica ciljane skupine žrtva trgovanja ljudima)

· Žrtve obiteljskog nasilja (uvjerenje / potvrda centra za socijalnu skrb iz koje je vidljivo da je pripadnica ciljane skupine žrtva trgovanja ljudima)

· Azilantice (odluka o odobrenju azila koju izdaje MUP)

· Žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. (rješenje / uvjerenje centra za socijalnu skrb o prekidu prava na smještaj kao oblika skrbi izvan vlastite obitelji)

· Liječene ovisnice (potvrda institucije / udruge / pravne osobe da se liječila od ovisnosti o drogama)
· Povratnice s odsluženja zatvorske kazne unazad 6 mjeseci (potvrda o otpuštanju)

· Pripadnice romske nacionalne manjine (izjava osobe o pripadnosti nacionalnoj manjini)

· Beskućnice (rješenje centra za socijalnu skrb o smještaju u prihvatilište / prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište / prenoćište ili pružatelja usluge poludnevnog boravka da je osoba korisnik usluge ili uvjerenje / potvrda centra za socijalnu skrb iz kojeg je vidljivo da je pripadnica ciljane skupine beskućnica)
Nepotpune i nepravovremene prijave na oglas neće se razmatrati.                        

Rok za prijavu: 

Rok za podnošenje prijava je 19.01.2023. godine.
Prijavi na oglas potrebno je priložiti:

1. Životopis (uz obveznu naznaku kontakt broja),
2. Presliku osobne iskaznice,
3. Presliku dokaza o stručnoj spremi,
4. Potvrdu Hrvatskog zavoda za zapošljavanje o vođenju u evidenciji nezaposlenih,

5. Uvjerenje nadležnog suda da se protiv podnositelja/ice prijave ne vodi kazneni postupak (ne starije od 3 (tri) mjeseca),

6. Vlastoručno ispunjenu i potpisanu Izjavu o davanju suglasnosti za obradu osobnih podataka (može se preuzeti  na službenoj stranici Općine Podravske Sesvete www.podravske-sesvete.hr ili osobno u zgradi Općine Podravske Sesvete, Ivana Mažuranića 1, Podravske Sesvete).
O rezultatima oglasa kandidatkinje će biti obaviještene u primjerenom roku.

Za više informacija o natječaju obratite se na: 


048/819-007, Boris Poljanac, pročelnik JUO 

	OPĆINSKI NAČELNIK

www.esf.hr Projekt je sufinancirala Europska unija iz Europskog socijalnog fonda.

